Driejarige skiet eenjarige dood in VSAArgieffoto Argieffoto NBC News berig dat die voorval Sondag in ŉ huis in Cleveland plaasgevind het. Die eenjarige Braylon Robinson se ma het na hom en ŉ vriendin se twee kinders omgesien. Die driejarige het glo ŉ vuurwapen in die hande gekry en die eenjarige in die gesig geskiet. Die eenjarige seuntjie is voor sy aankoms by die hospitaal dood. Volgens die polisie was Braylon se ma in dieselfde vertrek as die kinders, maar het met haar rug na hulle gestaan toe sy ŉ skoot hoor afgaan het. Die polisie probeer intussen vasstel waar die vuurwapen vandaan gekom het en die omstandighede wat tot die tragedie gelei het. Die ander twee kinders is nie beseer nie en terug in die sorg van hul ma. Die voorval volg nadat ŉ driejarige seuntjie in Februarie sy pa en hoogswanger ma in ŉ motelkamer in Albuquerque, Nieu-Mexiko, geskiet het. Die pa is in sy boud geskiet waarna die koeël by sy heup uit is en die ma in die skouer getref het (lees meer hier). In Januarie het ŉ tweejarige seuntjie sy 29-jarige ma in ŉ Walmart-winkel in Idaho doodgeskiet (lees meer hier). In November verlede jaar het ŉ driejarige seuntjie sy 26-jarige ma in Oklahoma doodgeskiet (lees meer hier).